钦定古今图书集成/理学汇编/文学典/第110卷 > 王寅
## 钦定古今图书集成/理学汇编/文学典/第110卷 > 王寅

按《列朝诗集》，“寅字仲房，歙县人。父贾，淮北生。仲房于
淮小字淮孺。少年俶傥自负，具文武材，以高才为诸
生祭酒，辄弃去不顾，北走大梁，问诗于李献吉，不遇。
闻少林僧扁囤，习兵杖，最精，则之少林授其术，十得
五六。归而尽破其产，辞家远游，南历海隅，北走沙漠，
周游吴、楚、闽、越名山，求异人，冀得不死之药，然卒无”
验，而家益贫。海上用兵，客胡尚书督府幕客，率谄事
督府仲房岳，岳多所匡正，督府不能尽用，竟以败。仲
房西入歙，邻省贼起，土人匿不以闻。仲房驰告有司，
属郡从事县簿，部民兵往，贼且近，按兵不行。仲房入
军中让曰：“公等不扼贼于险，逗遛里中，脱贼逾岭长
驱，他日簿责公等，其将何辞？第勒兵鼓行，贼且望风
却矣。”我兵乃乘连岭，贼果引去。浙兵追及之，歼焉。里
人语曰：“生自负知兵，字仲房，果不愧子房也。”中年习
禅，事古峰禅师。峰曰：“吾遍游海内五岳者三，今将遍
历海外五岳，而后出世。”仲房闻而说之，因自号十岳
山人。